Source: http://www.legex.ro/Ordin-78-2014-134987.aspx
Timestamp: 2020-02-25 22:38:49+00:00

Document:
Ordinul 78/2014 | Legislatie gratuita
Ordin 78 2014 modifica Ordin 39 2010
Ordin 78 2014 completeaza Ordin 39 2010
Ordinul Nr.78 din 10.07.2014
pentru modificarea şi completarea Instrucţiunilor de aplicare în Ministerul Apărării Naţionale a prevederilor Legii nr. 384/2006 privind statutul soldaţilor şi gradaţilor profesionişti, aprobate prin Ordinul ministrului apărării naţionale nr. M.39/2010
ACT PUBLICAT ÎN MONITORUL OFICIAL NR. 534 din 17 iulie 2014
Pentru aplicarea dispoziţiilor art. 45 din Legea nr. 384/2006 privind statutul soldaţilor şi gradaţilor profesionişti, cu modificările şi completările ulterioare,având în vedere dispoziţiile art. 5 alin. (1) lit. j) şi l) din Legea nr. 346/2006 privind organizarea şi funcţionarea Ministerului Apărării Naţionale, cu modificările ulterioare,în temeiul prevederilor art. 33 alin. (1) din Legea nr. 346/2006, cu modificările ulterioare,ministrul apărării naţionale emite prezentul ordin. Articolul I Instrucţiunile de aplicare în Ministerul Apărării Naţionale a prevederilor Legii nr. 384/2006 privind statutul soldaţilor şi gradaţilor profesionişti, aprobate prin Ordinul ministrului apărării naţionale nr. M.39/2010, publicat în Monitorul Oficial al României, Partea I, nr. 243 din 16 aprilie 2010, cu modificările şi completările ulterioare, se modifică şi se completează după cum urmează: 1. După articolul 14 se introduce un nou articol, articolul 141 , cu următorul cuprins: Articolul 141 (1) Soldaţii şi gradaţii profesionişti pot fi recrutaţi şi selecţionaţi, potrivit reglementărilor specifice în vigoare, în vederea participării la concursul de admitere la programele de studii pentru formarea pe filiera directă a ofiţerilor în activitate, organizate în instituţiile militare de învăţământ superior, precum şi la programele de studii pentru formarea pe filiera directă a maiştrilor militari în activitate, organizate în instituţiile militare de învăţământ postliceal.(2) Soldaţii şi gradaţii profesionişti admişi la programele de studii prevăzute la alin. (1) se înmatriculează în calitate de studenţi sau elevi în instituţiile militare de învăţământ după ce, anterior începerii programelor de studii, au fost trecuţi în rezervă în temeiul prevederilor art. 45 alin. (1) lit. e) din statut.(3) Soldaţii şi gradaţii profesionişti trecuţi în rezervă în condiţiile prevăzute la alin. (2) pe durata derulării primului contract de 4 ani nu restituie contravaloarea cheltuielilor efectuate pe timpul programului de instruire. 2. Articolul 66 se modifică şi va avea următorul cuprins: Articolul 66 Pentru trecerea în rezervă din oficiu a soldaţilor şi gradaţilor profesionişti, prin aplicarea art. 45 alin. (1) lit. k) din statut, când sunt condamnaţi prin hotărâre judecătorească definitivă la pedeapsa închisorii cu executarea acesteia, se procedează astfel: a)rapoartele cu propunerile de trecere în rezervă şi proiectele de ordine, iniţiate de structura de resurse umane, la care se anexează copiile hotărârilor judecătoreşti, se înaintează, în termen de 3 zile lucrătoare de la data primirii acestora, comandantului/şefului unităţii militare, care aprobă propunerile şi emite ordinele de trecere în rezervă, în acelaşi termen; b)în proiectele ordinelor de trecere în rezervă se înscrie ca dată a aplicării măsurii data la care a rămas definitivă hotărârea judecătorească. 3. Articolul 67 se modifică şi va avea următorul cuprins: Articolul 67 Pentru trecerea în rezervă a soldaţilor şi gradaţilor profesionişti, prin aplicarea art. 45 alin. (11) din statut, în cazul condamnării definitive la pedeapsa închisorii, fără executarea acesteia, se procedează astfel: a)comandanţii/şefii nemijlociţi ai soldaţilor şi gradaţilor profesionişti în cauză pot prezenta comandanţilor/şefilor unităţilor militare din care fac parte, în termen de 5 zile lucrătoare de la data primirii hotărârilor judecătoreşti definitive, rapoarte scrise cu propuneri de trecere în rezervă; b)structura de resurse umane înaintează rapoartele cu propunerile de trecere în rezervă, în termen de 3 zile lucrătoare de la data primirii acestora, la care anexează copiile hotărârilor judecătoreşti şi proiectele ordinelor de trecere în rezervă, comandantului/şefului unităţii militare, care poate aproba propunerile, în acelaşi termen; c)în proiectele ordinelor de trecere în rezervă, data de aplicare a măsurii se înscrie ca fiind la 15 zile lucrătoare de la data prezentării propunerilor comandantului/şefului unităţii militare. Articolul IIPrezentul ordin se publică în Monitorul Oficial al României, Partea I. Ministrul apărării naţionale, Mircea Duşa
COMENTARII la Ordinul 78/2014
Momentan nu exista niciun comentariu la Ordinul 78 din 2014
Alte acte pe aceeaşi temă cu Ordin 78/2014
privind aprobarea Instructiunilor de aplicare în Ministerul Apararii Nationale a prevederilor Legii nr. 384/2006 privind statutul soldatilor si gradatilor voluntari

References: articolul 14
 articolul 141
 Articolul 141
 Articolul 66
 Articolul 66
 Articolul 67
 Articolul 67